بەکر مستەفایێڤ

بەکر دوورسون ئۆغڵو مستەفایێڤ (، ؛ ١١ی شوباتی ١٨٩٨ – ١٠ی کانوونی دووەمی ١٩٧٨) سەربازێکی کورد- ئازەربایجانی بوو کە لە جەنگی جیھانیی دووەمدا لە سوپای سووردا خزمەتێکی زۆری کردووە. بە ھەڵگرتنی پلەی پیاوی سوپای سوور وەک پاڵەوانی یەکێتی سۆڤیەت ناسراوە. مستەفایێڤ بەھۆی کارەکانی لە کاتی ئۆپەراسیۆنی کێرچ-ئێلتیگن نازناوەکەی پێبەخشرا. بەپێی زانیارییەکان لە میانی ئۆپەراسیۆنەکەدا مستەفایێڤ ٤٠ سەربازی ئەڵمانی کوشتووە. بەھۆی ئەو کارانەیەوە، مستەفایێڤ لە ١٦ی ئایاری ١٩٤٤دا نازناوی پاڵەوانی یەکێتیی سۆڤیەتی پێبەخشرا. دوای شەڕ خۆی خانەنشین کردوە و لە ناوچەی سەمەرقەند ژیاوە.

 سەرەتای ژیان و ساڵانی نێوان جەنگەکان 
مستەفایێڤ لە ١١ی شوباتی ١٨٩٨ لە گوندی گلازار لە بنەماڵەیەکی کۆڵبەر لەدایک بووە. لە بواری کشتوکاڵدا کاری کردووە و سەرۆکی کێڵگەیەکی بەکۆمەڵ بووە.

 جەنگی جیھانیی دووەم 
مستەفایێڤ لە مانگی ئابی ساڵی ١٩٤١ لە سوپای سوور وەرگیرا. لە مانگی ئازاری ساڵی ١٩٤٢ەوە لە بەرەی شەڕدا بووە، لە شەڕی قەوقازدا بەشداریی کردووە. لە پاییزی ساڵی ١٩٤٣ بەشداری لە ئۆپەراسیۆنی کێرچ-ئێلتیگن کردووە. بەپێی زانیارییەکان، لە خەندەقی شەڕێکدا، مستەفایێڤ بەتەنھا چوار سەربازی ئەڵمانی کوشتووە و دۆشکەیەکی گرتووە و سەربازانی ئەڵمانیای کردوەتە ئامانج. بەپێی زانیارییەکان، مستەفایێڤ لە بەرزایی ١٠٢ ئاڵای سووری ھەڵکردووە. بریندار بووە، بەڵام سەنگەری بەجێنەھێشتووە. لە ١٦ی ئایاری ١٩٤٤ نازناوی پاڵەوانی یەکێتیی سۆڤیەت و فەرمانی لینینی پێبەخشرا.Hero of the Soviet Union citation, available online at pamyat-naroda.ru

لە ساڵی ١٩٤٤ مستەفایێڤ پەیوەندی بە پارتی کۆمۆنیستی یەکێتی سۆڤیەتەوە کرد. لە ھێرشی کریمیادا شەڕی کردووە.

 دوای جەنگ 
دوای کۆتایی ھاتنی شەڕ، مستەفایێڤ واز لە سەربازی دێنێت. لە گوندی کایناما سەر بە قەزای سەمەرقەند ژیاوە و کاری کردووە. لە ١٠ی کانوونی دووەمی ١٩٧٨ کۆچی دوایی دەکات.

شەقامێکی شاری کایناما بە ناوی مستەفایێڤەوە ناونراوە. لە مانگی نیسانی ٢٠٠٨دا ئەستێرەی زێڕین و بەڵگەنامەکانی دیکەی لە زیادکردنێکی ئۆنلایندا فرۆشران.

 ئەمانەش ببینە 
 سەمەند سیابەندۆڤ

 سەرچاوەکان 

پۆل:خەڵکی پارێزگای تیفلی
پۆل:وەرگرانی نیشنانی لێنین
پۆل:پاڵەوانەکانی یەکێتی سۆڤیەت
پۆل:مردووانی ١٩٧٨
پۆل:لەدایکبووانی ١٨٩٨
پۆل:وتارەکان بە دەقی زمانی ڕووسی